CELEX: 62017TN0621
Language: lt
Date: 2017-11-06 00:00:00
Title: Byla T-621/17: 2017 m. rugsėjo 14 d. pareikštas ieškinys byloje Taminco ir Arysta LifeScience Great Britain/EFSA

6.11.2017   
            
            
               LT
            
            
               Europos Sąjungos oficialusis leidinys
            
            
               C 374/46
            
         2017 m. rugsėjo 14 d. pareikštas ieškinys byloje Taminco ir Arysta LifeScience Great Britain/EFSA
   
   (Byla T-621/17)
   (2017/C 374/69)
   Proceso kalba: anglų
   
      Šalys
   
   
      Ieškovės: Taminco BVBA (Gentas, Belgija), Arysta LifeScience Great Britain Ltd (Edinburgas, Jungtinė Karalystė), atstovaujamos advokatų C. Mereu ir M. Grunchard
   
      Atsakovė: Europos maisto saugos tarnyba (EFSA)
   
      Reikalavimai
   
   Ieškovės Bendrojo Teismo prašo:
   
               —
            
            
               panaikinti 2017 m. liepos 18 d. Europos maisto saugos tarnybos sprendimą (apie kurį ieškovėms pranešta 2017 m. liepos 20 d.), kuriuo išnagrinėti konfidencialumo prašymai, susiję su paraiška pratęsti tiramo kaip veikliosios medžiagos patvirtinimo galiojimą;
            
         
               —
            
            
               priteisti iš atsakovės bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi keturiais pagrindais.
   
               1.
            
            
               Pirmasis ieškinio pagrindas susijęs su paskelbimo teisinio pagrindo nebuvimu.
               
                           —
                        
                        
                           Ieškovės teigia, kad paskelbimu atsakovė viršytų įgaliojimus, nes nei Reglamente 1107/2009, nei Reglamente 178/2002 ar Komisijos įgyvendinimo reglamente Nr. 844/2012 nėra teisinio pagrindo, kuriuo remdamasi atsakovė galėtų pateisinti paskelbimą.
                        
                     
         
               2.
            
            
               Antrasis ieškinio pagrindas susijęs su tuo, kad atsakovė pasiūlydama atitinkamą tiramo klasifikavimą viršijo įgaliojimus, nes tik Europos cheminių medžiagų agentūra yra institucija, teisiškai atsakinga už medžiagų klasifikavimą ir perklasifikavimą, kaip įtvirtinta Reglamente 1272/2008, ir atsakovė šioje srityje neturi galių.
            
         
               3.
            
            
               Trečiasis ieškinio pagrindas susijęs su tuo, kad atsakovė, neužtikrinusi ieškovėms visapusiškos, tinkamos ir efektyvios galimybės pateikti pastabas dėl pasiūlyto jų medžiagos perklasifikavimo, pažeidė pagrindinę teisę į gynybą.
            
         
               4.
            
            
               Ketvirtasis ieškinio pagrindas susijęs su tuo, kad atsakovė, nusprendusi paskelbti informaciją, kurią ieškovės siekė pašalinti, galėjo pažeisti jų komercinius interesus, pažeidė Reglamento 1107/2009 63 straipsnį.